open-index/open-wikipedia-markdown huggingface dataset:
ทวี สุรฤทธิกุล

ศาสตราจารย์ **ทวี สุรฤทธิกุล** (เกิด 2 ตุลาคม พ.ศ. 2502) อาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช อดีตสมาชิกสภานิติบัญญัติแห่งชาติ และอดีตเลขานุการของหม่อมราชวงศ์คึกฤทธิ์ ปราโมช อดีตนายกรัฐมนตรี

## ประวัติ
ทวี เกิดเมื่อวันที่ 2 ตุลาคม พ.ศ. 2502 สำเร็จการศึกษาระดับปริญญาตรี คณะรัฐศาสตร์ สาขารัฐประศาสนศาสตร์ จากจุฬาลงกรณ์มหาวิทยาลัย และระดับปริญญาโท คณะรัฐศาสตร์ สาขาวิชาการปกครอง จากจุฬาลงกรณ์มหาวิทยาลัย

## การทำงาน
ทวี เคยเป็นเลขานุการส่วนตัวของหม่อมราชวงศ์คึกฤทธิ์ ปราโมช อดีตนายกรัฐมนตรี และเป็นอาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช ได้รับแต่งตั้งให้ดำรงตำแหน่งทางวิชาการเป็น "ผู้ช่วยศาสตราจารย์" เคยเป็นประธานกรรมการประจำสาขาวิชา(คณบดี)รัฐศาสตร์ 2 รอบ (2547-2551 และ 2557-2558) เคยเป็นรักษาการรองอธิการบดี มสธ. 2559 - 2561 เป็นกรรมการหลักสูตรผู้นำการเมืองยุคใหม่ในระบอบประชาธิปไตย 2547 ถึง ปัจจุบัน เป็นกรรมการมูลนิธิคึกฤทธิ์ 80 ในพระราชูปถัมภ์ฯ 2552 ถึง ปัจจุบัน

ในปี พ.ศ. 2549 เขาได้รับแต่งตั้งให้เป็นสมาชิกสภานิติบัญญัติแห่งชาติ ในภาคส่วนของนักวิชาการ ต่อมาในปี พ.ศ. 2556 ทวี ได้เข้าร่วมกิจกรรมทางการเมืองกับกลุ่ม กปปส. และขึ้นเวทีราชดำเนิน ซึ่งนำโดยสุเทพ เทือกสุบรรณ รวมทั้งได้แสดงความไม่เห็นด้วยกับการออกพระราชบัญญัตินิรโทษกรรม ของสมาชิกพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:อาจารย์คณะรัฐศาสตร์
หมวดหมู่:ผู้ช่วยศาสตราจารย์
หมวดหมู่:นักการเมืองไทย
หมวดหมู่:สมาชิกสภานิติบัญญัติแห่งชาติ
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรพรรดิมาลา
โซเมีย (ภูมิศาสตร์)

**โซเมีย** () เป็นคำศัพท์ที่สร้างใหม่ในปี พ.ศ. 2545 โดยนักประวัติศาสตร์วิลเลิม ฟัน สแค็นเดิล (Willem van Schendel) จากมหาวิทยาลัยอัมสเตอร์ดัม เป็นคำใช้เรียกบริเวณในเอเชียตะวันออกเฉียงใต้ที่ในอดีตไม่ได้อยู่ภายใต้การปกครองของรัฐบาลของผู้คนที่อาศัยอยู่ในที่ราบลุ่ม

## อ้างอิง

หมวดหมู่:ภูมิศาสตร์การเมือง
หมวดหมู่:ภูมิศาสตร์เอเชียตะวันออกเฉียงใต้
กรอบรูปภาพ

thumb|right|กรอบรูปภาพทำจากไม้
**กรอบรูปภาพ** () เป็นตัวยึดขอบผลิตด้วยไม้ เหล็ก พลาสติก หรือวัสดุอื่น ซึ่งทําให้รูปภาพตึงและแข็งแรง มักใช้เป็นเครื่องตกแต่งภายในห้อง

## อ้างอิง

หมวดหมู่:จิตรกรรม
ขนมปังทอดอินเดียนแดง

**ขนมปังทอดอินเดียนแดง** หรือ **ฟรายเบรด** () เป็นก้อนแป้งรูปแบนทอดในน้ำมันพืช หรือ น้ำมันหมู  โดยมีผงฟูหรือยีสต์เป็นส่วนผสมของตัวแป้ง ขนมปังทอดอินเดียนแดงสามารถนำรับประทานเดี่ยว ๆ หรือนำรับประทานกับน้ำผึ้ง แยม หรือเนื้อวัว 

## อ้างอิง

;บรรณานุกรม
*Harnack, L., Sherwood, N., & Story, M. (1999). Diet and physical activity patterns of urban American Indian women. *American Journal of Health Promotion*, 13(4), 233-236.
*Smith, J., & Wiedman, D. (2001). Fat content of south Florida Indian frybread: health implications for a pervasive Native-American food. *Journal of the American Dietetic Association, 101*(5), 582-585.

หมวดหมู่:อาหารอเมริกัน
หมวดหมู่:ขนมปังอเมริกัน
หมวดหมู่:อาหารอเมริกันพื้นเมือง
หมวดหมู่:อาหารทอดในน้ำมันท่วม
อ่าวเชซาพีก

**อ่าวเชซาพีก** (; ออกเสียง:  **''เช**-เสอะ-พีค'') เป็นอ่าวที่ไหลเป็นสู่มหาสมุทรแอตแลนติก ล้อมรอบโดยรัฐสองรัฐในสหรัฐอเมริกา คือ รัฐแมริแลนด์และเวอร์จิเนีย เป็นอ่าวที่ใหญ่ที่สุดของสหรัฐอเมริกา 
มีแม่น้ำทั้งหมด 150 สาย ซึ่งไหลไปสู่อ่าวเชซาพีก มีความใหญ่ประมาณ 166,534 ตารางกิโลเมตร (64,299 ตารางไมล์) เชื่อมติดกับเขตวอชิงตัน ดี.ซี. และรัฐ 6 รัฐ  ได้แก่ รัฐนิวยอร์ก เพนซิลเวเนีย เดลาแวร์ แมริแลนด์ เวอร์จิเนีย และเวสต์เวอร์จิเนีย
## อ้างอิง

เชซาพีก
หมวดหมู่:ธรณีสัณฐานในรัฐแมริแลนด์
หมวดหมู่:ธรณีสัณฐานในรัฐเวอร์จิเนีย
กิตตินนท์ นามขุนทด

**กิตตินนท์ นามขุนทด** (ชื่อเดิม พงษ์เพชร)  เกิดวันที่ 16 กรกฎาคม พ.ศ. 2535 เป็นนักวอลเลย์บอลชายทีมชาติไทย เขาเล่นตำแหน่งบอลเร็วให้กับไดมอนส์ ฟู้ด - ราชมงคลล้านนา พิษณุโลก

## รางวัลที่ได้รับ
### สโมสร
* วอลเลย์บอลไทยแลนด์ลีก ฤดูกาล 2011-12 - ไฟล์:Med 3.png อันดับที่ 3, ร่วมกับสโมสรวอลเลย์นครสวรรค์
* วอลเลย์บอลไทยแลนด์ลีก ฤดูกาล 2012-13 - 16px รองชนะเลิศ, ร่วมกับสโมสรวอลเลย์บอลสวนดุสิต
* วอลเลย์บอลไทยแลนด์ลีก ฤดูกาล 2013-14 - ไฟล์:Med 3.png อันดับที่ 3, ร่วมกับสโมสรวอลเลย์บอลศรีสะเกษ สวนดุสิต

### บุคคล
* *"บล็อกยอดเยี่ยม" วอลเลย์บอลชายไทยแลนด์ลีก ฤดูกาล 2013-14*
* *"บล็อกยอดเยี่ยม" วอลเลย์บอลชายไทยแลนด์ลีก ฤดูกาล 2011-12*

## อ้างอิง

หมวดหมู่:นักวอลเลย์บอลชายชาวไทย
หมวดหมู่:นักกีฬาจากจังหวัดสุพรรณบุรี
หมวดหมู่:บุคคลจากมหาวิทยาลัยการกีฬาแห่งชาติ
จอห์น รอล์ฟ

**จอห์น รอล์ฟ** () (1585–1622) เป็นชาวอังกฤษรุ่นแรก ๆ ที่อพยพจากอาณาจักรอังกฤษไปตั้งรากฐานใหม่ที่อเมริกาเหนือ มีชื่อเสียงจากการปลูกยาสูบได้สำเร็จในอเมริกาเหนือ และยังสามารถส่งยาสูบออกขายได้อีกด้วย ซึ่งทำรายได้ให้แก่อาณานิคมเวอร์จิเนีย นอกจากนี้ยังมีชื่อเสียงด้วยการที่เป็นเป็นสามีของโพคาฮอนทัส ผู้เป็นลูกสาวของหัวหน้าเผ่าพาวแฮแทนอีกด้วย

## อ้างอิง

;บรรณานุกรม
*A Brief History of Jamestown, Virginia

หมวดหมู่:บุคคลที่เกิดในปี พ.ศ. 2128
หมวดหมู่:บุคคลที่เสียชีวิตในปี พ.ศ. 2165
หมวดหมู่:นักสำรวจชาวอังกฤษ
แม่น้ำเจมส์

thumbnail|แผนที่แม่น้ำเจมส์
**แม่น้ำเจมส์** () เป็นแม่น้ำในรัฐเวอร์จิเนีย สหรัฐอเมริกา มีความยาว 560 กิโลเมตร (348 ไมล์) แต่ถ้านับแม่น้ำแจ็คสันด้วย ก็จะมีความยาว 715 กิโลเมตร มีบริเวณลุ่มน้ำ 27,020 ตารางกิโลเมตร (10,432 ตารางไมล์) แม่น้ำเจมส์เป็นแม่น้ำที่มีความยาวเป็นอันดับที่ 12 ของสหรัฐอเมริกาที่อยู่ภายในหนึ่งรัฐทั้งหมด

## อ้างอิง

เจมส์
หมวดหมู่:พระเจ้าเจมส์ที่ 6 และ 1
หมวดหมู่:ธรณีสัณฐานในรัฐเวอร์จิเนีย
เกอร์ริลลาวอร์ (วิดีโอเกม)

***เกอร์ริลลาวอร์*** () ได้รับการเปิดตัวที่ประเทศญี่ปุ่นในชื่อ ***เกบารา*** (ゲバラ) เป็นวิดีโอเกมรันแอนด์กัน ที่ได้รับการผลิตโดยบริษัทเอสเอ็นเค โดยได้รับการเปิดตัวครั้งแรกในระบบอาเขดเมื่อ ค.ศ. 1987 ในรูปแบบเกมตู้หยอดเหรียญ *เกร์รียาวอร์* เป็นเรื่องราวการทำศึกของสองคอมมานโด ผู้เป็นกบฏนิรนาม (ในเวอร์ชันญี่ปุ่นใช้ชื่อเช เกบารา และฟิเดล กัสโตร) โดยพวกเขาได้บุกต่อสู้ในเกาะแคริบเบียนที่ไม่มีชื่อ เพื่อปลดแอกสู่อิสรภาพจากการปกครองของเผด็จการที่ไม่ได้ระบุชื่อ ซึ่งผู้เล่นทั้งสองได้เข้าปะทะกับขบวนทัพของศัตรูในขณะที่ได้มีการพยายามช่วยชีวิตของเหล่าตัวประกัน (ซึ่งจะมีการหักคะแนนครั้งใหญ่หากตัวประกันถูกฆ่าตายท่ามกลางการต่อสู้ของทั้งสองฝ่าย) การเก็บรวบรวมอาวุธจากเหล่าทหาร และรถถังปฏิบัติการ

## การตลาด
thumb|มาร์ก เอริกเซน นักเขียนปกวิดีโอเกมผู้ช่ำชองที่กระดานวาดภาพของเขาในปี ค.ศ. 1993 ณ 1045 ถนนแซนซัม นอร์ธบีช ซานฟรานซิสโก รัฐแคลิฟอร์เนีย

สำหรับเวอร์ชันอาร์เขด ที่ได้รับการเปิดตัวโดยบริษัทเอสเอ็นเคใน ค.ศ. 1987 ตามรูปแบบที่ประสบความสำเร็จอย่างสูงสำหรับเกมยิงระบบอาเขดซึ่งเป็นเกมบุกเบิกที่สำคัญอย่าง*[[อิคาริวอริเออส์]]* (ค.ศ. 1986) โดยใช้จอยสติ๊กแบบหมุนแปดทิศทาง เกมให้ผู้เล่นสามารถเคลื่อนที่ไปในทิศทางเดียวกับจอยสติ๊กพร้อมกับการยิงโจมตีเหล่าศัตรู เกมนี้นับว่าประสบความสำเร็จพอสมควร และแปลงพอร์ตสู่วิดีโอเกมระบบบ้าน ใน ค.ศ. 1988 บริษัทเอสเอ็นเคได้เปิดตัวในระบบบ้านบนเครื่องคอมพิวเตอร์ส่วนบุคคล, อัมส์ตราดซีพีซี, คอมโมดอร์ 64 และแซดเอ็กซ์สเปกตรัม ซึ่งเป็นเครื่องคอมพิวเตอร์ประจำบ้าน รวมถึงเครื่องเล่นเกมแฟมิคอม 8 บิต แต่ก็มีข้อจำกัดของแพลตฟอร์มประจำบ้าน ที่ไม่ได้มีจอยสติ๊กแบบหมุน อย่างไรก็ตาม แม้ว่าจะไม่เหมือนกับอิคาริวอริเออส์ รุ่นแฟมิคอมก็ได้แสดงให้เห็นว่ามีการปรับแต่งได้เป็นอย่างดีสำหรับระบบดังกล่าวและได้รับความนิยมมากกว่าเวอร์ชันอาเขด โดยรุ่นแฟมิคอมสามารถเล่นได้สองคนพร้อมกัน, ไม่จำกัดจำนวนคอนตินิว และภาพฉากแอ็คชันที่มีความเฉียบคมมากกว่ารุ่นอาเขดที่มีอยู่เดิม ภาพกล่องบรรจุเกมยังมีความโดดเด่นโดยฝีมือของ มาร์ค อีริคเซน ผู้ซึ่งมีส่วนในการรับผิดชอบภาพปกประกอบเกม*อิคาริวอริเออส์ III: เดอะเรสคิว* และ *พ.า.ว.* ของบริษัทเอสเอ็นเค ซึ่งปัจจุบันยังคงหาได้ในระบบเพลย์สเตชัน เน็ตเวิร์กแพลตฟอร์ม

## ส่วนเกี่ยวข้องกับเช เกบารา
ตามชื่อเดิมที่บ่งบอก เกมจะอิงถึงการปฏิวัติของเช เกบารา และความพ่ายแพ้ของระบอบการปกครองแห่งบาติสตาในประเทศคิวบาช่วงปลายคริสต์ทศวรรษ 1950 นอกจากนี้ ผู้เล่นคนที่สองยังเป็นฟิเดล กัสโตร โดยกัสโตรยังได้รับการจัดให้อยู่ในอันดับห้าของหนึ่งในสิบสุดยอดนักการเมืองประจำนิตยสาร*[[อิเล็กทรอนิกส์เกมมิงมันธ์ลี]]* แต่กระนั้น ความกลัวถึงการต่อต้านระบอบคอมมิวนิสต์ในประเทศตะวันตก ทางบริษัทได้จำกัดบทสนทนารวมถึงคู่มือการเล่นของเกมดังกล่าวสำหรับการเปิดตัวในทวีปอเมริกาและยุโรป ส่วนเวอร์ชัน*เกบารา* ที่ได้รับการเปิดตัวในระบบแฟมิคอมที่ประเทศญี่ปุ่นนั้น ได้กลายเป็นที่ถวิลหาสำหรับนักสะสมเกมอย่างมาก

## อ้างอิง

## แหล่งข้อมูลอื่น
* 
* 
* Guerrilla War at Neo-Geo.com (review) 1
* C64 Guerrilla War
* 

หมวดหมู่:วิดีโอเกมที่ออกวางจำหน่ายในปี พ.ศ. 2530
หมวดหมู่:เกมสำหรับแอมสตรัด ซีพีซี
หมวดหมู่:วิดีโอเกมอาร์เคด
หมวดหมู่:เกมสำหรับคอมโมดอร์ 64
หมวดหมู่:วิดีโอเกมแบบร่วมมือกัน
หมวดหมู่:เกมสำหรับแฟมิคอม
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมรันแอนด์กัน
หมวดหมู่:วิดีโอเกมที่อิงจากบุคคลจริง
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในประเทศคิวบา
หมวดหมู่:ผลงานเกี่ยวกับเช เกบารา
แอปพาเลเชีย

thumb|right|350px|ภูมิภาคแอปพาเลเชียอย่างเป็นทางการ
**แอปพาเลเชีย** (; การออกเสียง: ; *แอ-เปอะ-*'เล**-เชีย'')  หรือ **ภูมิภาคแอปพาเลเชีย''' เป็นภูมิภาคทางวัฒนธรรมทางช่วงตะวันออกของสหรัฐอเมริกา ซึ่งรวมตั้งแต่รัฐนิวยอร์กช่วงใต้ จนกระทั่งถิ่นเหนือของรัฐแอละแบมา มิสซิสซิปปี และจอร์เจีย โดยไม่นับบริเวณอื่นในเทือกเขาแอปพาเลเชียน เช่น เกาะเบลล์ ของแคนาดา และภูเขาชีฮอของแอละแบมา  อิงตามสำมะโนสหรัฐอเมริกา ค.ศ. 2010 ในปี ค.ศ. 2010 ภูมิภาคแอปพาเลเชียมีผู้อยู่อาศัยมากกว่า 25 ล้านคน
## อ้างอิง

หมวดหมู่:ภูมิภาคของสหรัฐ
เอาฟ์แอร์ชตันเดินเอาส์รูอีเนิน

**เอาฟ์แอร์ชตันเดินเอาส์รูอีเนิน** (; *ฟื้นฟูขึ้นจากซากปรักหักพัง*) เป็นชื่อของเพลงชาติสาธารณรัฐประชาธิปไตยเยอรมนี (เยอรมนีตะวันออก) ตั้งแต่ ค.ศ. 1949 ถึง ค.ศ. 1990

## ประวัติ
ในปี ค.ศ. 1949 เยอรมนีตะวันออกในความควบคุมของสหภาพโซเวียตภายใต้การยึดครองของฝ่ายสัมพันธมิตรได้กลายเป็นรัฐสังคมนิยมในนาม "สาธารณรัฐประชาธิปไตยเยอรมนี" สำหรับเพลงชาติของรัฐใหม่นั้น ประพันธ์บทร้องโดย โยฮัน โรเบิรต์ เบชเชอร์ กวีผู้ซึ่งต่อมาได้ดำรงตำแหน่งรัฐมนตรีว่าการกระทรวงวัฒนธรรม ส่วนทำนองนั้น ได้มีการสรรหาดนตรีที่สามารถร้องเข้ากับบทประพันธ์ของเบชเชอร์ โดยผลงานของฮานส์ อิสเลอร์ เป็นผลงานที่ได้รับเลือก

เนื้อหาของบทเพลงสะท้อนถึงช่วงเริ่มแรกของการแบ่งแยกเยอรมนี ซึ่งในเวลานั้นชาวเยอรมันส่วนมากเห็นว่ากระบวนการรวมพื้นที่เยอรมนีที่ถูกยึดครองทั้งหมดได้ดำเนินไปอย่างเหมาะสมและเป็นธรรมชาติ ด้วยเหตุนี้ บทร้องของเบชเชอร์จึงมีการเน้นความหมายถึง "ความเป็นหนึ่งเดียว" ในหลายจุด และใช้ร่วมกับคำว่า "ปิตุภูมิ" (**') เพื่อสื่อความหมายถึงประเทศเยอรมนีทั้งหมด  อย่างไรก็ตาม ในไม่ช้าแนวคิดดังกล่าวก็ไม่เหมาะสมกับบริบทของ[[สงครามเย็น]]ที่ยิ่งอบอวลมากขึ้น โดยเฉพาะอย่างยิ่งหลังการสร้าง[[กำแพงเบอร์ลิน]]โดยรัฐบาลเยอรมนีตะวันออกในปี [[ค.ศ. 1961]]

ในปี [[ค.ศ. 1973]] เยอรมนีตะวันออกและ[[เยอรมนีตะวันตก]]ได้เข้าเป็นสมาชิก[[องค์การสหประชาชาติ]]พร้อมกัน หลังจากมีการเจรจาหลายครั้งระหว่างทั้งสองรัฐบาลเพื่อหารือข้อตกในการได้รับการรับรองสถานภาพร่วมกัน  ต่อมาจึงมีการยกคำว่า "เยอรมนี" ออกจากรัฐธรรมนูญของเยอรมนีตะวันออก และมีการใช้เพียงทำนองเพลงชาติบรรเลงสำหรับโอกาสที่เป็นทางการเท่านั้น ไม่มีการประพันธ์บทร้องใหม่ขึ้นมาแทนที่บทร้องของเบเชอร์ ซึ่งยังคงมีการใช้อยู่ในลักษณะไม่เป็นทางการ โดยเฉพาะหลังจากจุดเปลี่ยนทางการเมือง (**') ในช่วงปลาย ค.ศ. 1989 ทันทีที่เกิดความชัดเจนว่าประเทศได้เคลื่อนไหวไปสู่การรวมชาติ สถานีโทรทัศน์ของเยอรมนีตะวันออกได้กลับมาดำเนินการและใช้เพลงนี้เป็นสัญญาณการปิดสถานี (sign-off) ทุกคืน โดยใช้เพลงฉบับขับร้องประกอบการบรรเลงเพลงด้วยวงซิมโฟนีพร้อมภาพประกอบเป็นสถานที่ท่องเที่ยวที่น่าสนใจของเยอรมนีตะวันออก

"เอาฟ์แอร์ชตันเดินเอาส์รูอีเนิน" ได้ยุติความเป็นเพลงชาติเมื่อสาธารณรัฐประชาธิปไตยเยอรมนีสลายตัวและเข้าร่วมกับสหพันธ์สาธารณรัฐเยอรมนีในการรวมชาติเยอรมนีเมื่อปี ค.ศ. 1990 ดัสลีดแดร์ดอยท์เชินซึ่งประพันธ์ขึ้นตั้งแต่ ค.ศ. 1841 ได้กลับมาเป็นเพลงชาติของเยอรมนีอันเป็นเอกภาพอีกครั้ง  นายกรัฐมนตรีเยอรมนีตะวันออก โลทาร์ เดอ เม็ซซีแอร์ ได้เสนอให้เพิ่มบทร้องของเบชเชอร์รวมเข้าไปในเพลงชาติของเยอรมนีด้วย แต่ข้อเสนอนี้ได้รับการปฏิเสธจากนายกรัฐมนตรีเยอรมนีตะวันตก เฮ็ลมูท โคล

ในช่วงสุดท้ายของการออกอากาศเมื่อวันที่ 2 ตุลาคม ค.ศ. 1990 สถานีวิทยุเบอร์ลินสากล (Radio Berlin International) ซึ่งเป็นสถานีวิทยุนานาชาติของเยอรมนีตะวันออก ได้ใช้เพลงนี้ในฉบับขับร้องเป็นสัญญาณการปิดสถานี

## เนื้อร้อง

## ดูเพิ่ม
* ดัสลีดแดร์ดอยท์เชิน

## อ้างอิง

## แหล่งข้อมูลอื่น

*http://www.youtube.com/watch?v=TnF0toTW07M
*128 kbps MP3 of "Auferstanden aus Ruinen"
*Text and melody (MIDI)
*Sheetmusic in GIF format

หมวดหมู่:เพลงในปี พ.ศ. 2492
หมวดหมู่:เยอรมนีในศตวรรษที่ 20
หมวดหมู่:เพลงภาษาเยอรมัน
หมวดหมู่:ประวัติศาสตร์เยอรมนี
หมวดหมู่:เพลงชาติอดีตประเทศ
หมวดหมู่:สัญลักษณ์ของประเทศเยอรมนีตะวันออก
หมวดหมู่:เพลงปลุกใจของเยอรมนี
หมวดหมู่:ผลงานของ ฮานส์ อิสเลอร์
คุรุทวารา

[250px|thumb|คุรุทวาราแห่งหนึ่งใน[เอดมันตัน รัฐแอลเบอร์ตา ประเทศแคนาดา]]
**คุรุทวารา** หรือ **คุรุดวารา** (; , ) หรือ **โบสถ์ซิกข์** เป็นศาสนสถานในศาสนาซิกข์ *คุรุทวารา* แปลว่า *ประตูสู่[[คุรุในศาสนาซิกข์|คุรุ]]* ซึ่งหมายถึงศาสดาทุกพระองค์ของศาสนาซิกข์ ภายในโบสถ์มีห้องโถงใหญ่ซึ่งประดิษฐานคัมภีร์คุรุ ครันถ์ สาหิบ และอาจมีห้องสมุด ที่รับเลี้ยงเด็ก และห้องเรียนด้วย ชาวซิกข์จะจัดอาหารไว้เลี้ยงต้อนรับผู้มาเยือนทุกคนไม่ว่าผู้นั้นจะนับถือศาสนาใดอยู่ก็ตาม โดยโรงครัวที่ประกอบอาหารดังกล่าวจะเรียกว่า ลังกัร หรือ โรงครัวพระศาสดา

คุรุทวาราที่ศักดิ์สิทธิ์ที่สุดตามความเชื่อซิกข์คือ **[[หริมันทิรสาหิบ]]** หรือ **วิหารทอง** ตั้งอยู่ที่เมืองอมฤตสาร์ รัฐปัญจาบ ภาคเหนือของประเทศอินเดีย

## อ้างอิง


หมวดหมู่:สถาปัตยกรรมซิกข์
ธงศึกไรช์

**ธงศึกไรช์** ( *ไรชส์ครีคส์ฟลักเกอ*) เป็นชื่ออย่างเป็นทางการของธงศึกและธงฉานที่กองทัพเยอรมันใช้ระหว่าง ค.ศ. 1867 ถึง 1945 ในสมัยนี้ใช้การออกแบบทั้งหมดเจ็ดแบบ

## รูปแบบธง
### [[กองเรือไรช์]] (1848–1852)

ไฟล์:Flag of the German Confederation (war).svg|ธงศึกกองเรือไรช์


### [[กองทัพเรือจักรวรรดิเยอรมัน]] (1871–1918)

ไฟล์:War Ensign of Germany (1867–1892).svg|ธงกองทัพเรือสมาพันธรัฐเยอรมันเหนือถูกใช้เป็นธงศึก 1871–92
ไฟล์:War Ensign of Germany 1892-1903.svg|ธงศึก 1892–1903
ไฟล์:War Ensign of Germany 1903-1918.svg|ธงศึก 1903–19


### [[ไรชส์มารีเนอ]] (1919–1935)

ไฟล์:War Ensign of Germany (1919–1921).svg|ธงศึก 1919–1921
ไฟล์:Flag of Weimar Republic (war).svg|ธงศึก 1921–33 


### [[แวร์มัคท์]] (1935-1945)

ไฟล์:War Ensign of Germany 1933-1935.svg|ธงศึก 1933–35
ไฟล์:War Ensign of Germany 1935-1938.svg|ธงศึก 1935–38 
ไฟล์:War ensign of Germany (1938-1945).svg|ธงศึก 1938–45


## ดูเพิ่ม
* ธงชาตินาซีเยอรมนี
* ธงชาติเยอรมนี
* รายชื่อธงในประเทศเยอรมนี

## อ้างอิง
* Davis, Brian Leigh, and Malcolm McGregor (2000). *Flags of the Third Reich*. Oxford, England: Osprey Publishing Company. ISBN 1-84176-171-0.

## แหล่งข้อมูลอื่น

* The History of the Imperial German War Flag 1867—1921
* Imperial German Army Colours 

เยอรมนี
หมวดหมู่:ธงชาติเยอรมนี
หมวดหมู่:ธงพาณิชย์นาวี
หมวดหมู่:ธงทหาร
หมวดหมู่:การทหารของนาซีเยอรมนี
หมวดหมู่:การทหารของจักรวรรดิเยอรมนี
หมวดหมู่:สัญลักษณ์ของนาซีเยอรมนี
หมวดหมู่:กองทัพจักรวรรดิเยอรมัน
หมวดหมู่:กองทัพนาซีเยอรมนี
สมาพันธ์วอลเลย์บอลยุโรป

**สมาพันธ์วอลเลย์บอลยุโรป** () หรือชื่อย่อ **CEV** เป็นองค์กรที่ดูแลการแข่งขันกีฬาวอลเลย์บอลในทวีปยุโรป สำนักงานใหญ่ตั้งอยู่ในกรุงลักเซมเบิร์ก ประเทศลักเซมเบิร์ก

## ประวัติ

## สมาชิก
ณ ปี ค.ศ. 2007 สหพันธ์ต่อไปนี้เป็นสมาชิกสมาพันธ์

## รายการการแข่งขันระดับทีมชาติ
### วอลเลย์บอล
*วอลเลย์บอลชายชิงแชมป์ยุโรป
*วอลเลย์บอลหญิงชิงแชมป์ยุโรป
*วอลเลย์บอลชายยูโรเปียนลีก
*วอลเลย์บอลหญิงยูโรเปียนลีก
*ยูโรเปียนเกมส์
* วอลเลย์บอลเยาวชนชายชิงแชมป์ยุโรป
* วอลเลย์บอลเยาวชนหญิงชิงแชมป์ยุโรป
* วอลเลย์บอลยุวชนชายชิงแชมป์ยุโรป
* วอลเลย์บอลยุวชนหญิงชิงแชมป์ยุโรป

### วอลเลย์บอลชายหาด
*วอลเลย์บอลชายหาดชิงแชมปยุโรป
*วอลเลย์บอลชายหาดชิงแชมปยุโรป รุ่นอายุไม่เกิน 22 ปี
*วอลเลย์บอลชายหาดชิงแชมปยุโรป รุ่นอายุไม่เกิน 20 ปี
*วอลเลย์บอลชายหาดชิงแชมปยุโรป รุ่นอายุไม่เกิน 18 ปี

## รายการแข่งขันระดับสโมสร
### ชาย
* ซีอีวีแชมเปียนส์ลีก
* ซีอีวีคัพ
* ซีอีวีแชลเลนจ์คัพ

### หญิง
* ซีอีวีวิมินส์แชมเปียนส์ลีก
* วีเมนส์ซีอีวีคัพ
* ซีอีวีวีเมนส์แชลเลนจ์คัพ

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* รูปภาพซีอีวี 

หมวดหมู่:องค์กรวอลเลย์บอล
ไส้กรอกอีสาน

**ไส้กรอกอีสาน** เป็นการถนอมอาหารแบบอีสานประเภทหนึ่ง แต่เดิมใช้เนื้อที่เหลือจากการล้มวัวและมีคุณภาพต่ำกว่าเนื้อที่ใช้ทำหม่ำ นำมาผสมกับข้าวเหนียว กระเทียมและเกลือ ยัดใส่ลงในไส้ที่ทำความสะอาดแล้ว หมักไว้ 3-4 วันจนมีรสเปรี้ยว จุลินทรีย์ที่เกี่ยวข้องในการหมัก พบว่าในช่วงแรกพบ *[[Pediococcus cerevisiae]]* เมื่อหมักต่อไปจนความเป็นกรดด่างต่ำกว่า 5 จะพบเชื้อ *[[Lactobacillus]]* sp. 
thumbnail|การย่างไส้กรอกอีสาน
## อ้างอิง

หมวดหมู่:ไส้กรอก
หมวดหมู่:อาหารจากเนื้อหมู
หมวดหมู่:อาหารจากข้าวเหนียว
หมวดหมู่:อาหารหมักดอง
หมวดหมู่:อาหารปิ้งย่าง
หมวดหมู่:อาหารข้างถนน
หมวดหมู่:อาหารอีสาน
มิถุนายน พ.ศ. 2557

**มิถุนายน พ.ศ. 2557** เป็นเดือนที่ 6 ของปี พ.ศ. 2557 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์

## [[สถานีย่อย:เหตุการณ์ปัจจุบัน]]

หมวดหมู่:มิถุนายน
*
พรรคสหภูมิ

**พรรคสหภูมิ** พรรคการเมืองพรรคหนึ่งของประเทศไทยในอดีต

## ประวัติ
พรรคสหภูมิจดทะเบียนตั้งพรรคเมื่อวันที่ 21 มิถุนายน พ.ศ. 2500 เป็นลำดับที่ 4/2500 มีนาย สุกิจ นิมมานเหมินท์ อดีต ส.ส. พรรคเสรีมนังคศิลา ที่ได้ลาออกมาเป็นหัวหน้าพรรค  โดยทางพรรคได้รับการสนับสนุนจาก จอมพลสฤษดิ์ ธนะรัชต์ ผู้บัญชาการทหารบก ในขณะนั้น

## การเลือกตั้งพ.ศ. 2500
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 มีขึ้นเมื่อวันที่ 15 ธันวาคม พ.ศ. 2500 รัฐบาลที่นำโดยนายพจน์ สารสิน ได้จัดการเลือกตั้งใหม่ปรากฏว่าพรรคสหภูมิ ชนะการเลือกตั้งมีสมาชิกสภาผู้แทนราษฎร จำนวน 44 คน ได้เป็นแกนนำจัดตั้งรัฐบาลแต่จำนวนไม่ถึงกึ่งหนึ่งของสภาผู้แทนราษฎร จอมพลสฤษดิ์ เกรงว่ารัฐบาลใหม่จะไม่มั่นคงจึงตัดสินใจยุบพรรคสหภูมิและ พรรคเสรีมนังคศิลา ของ จอมพล ป. พิบูลสงคราม เข้ามาอยู่ใน พรรคชาติสังคม ที่จอมพลสฤษดิ์ จัดตั้งขึ้น

## สิ้นสุด
พรรคสหภูมิสิ้นสุดบทบาทลงเมื่อนายสุกิจ นิมมานเหมินท์ หัวหน้าพรรค นำสมาชิกพรรคเข้าไปสังกัดพรรคชาติสังคม เพื่อจัดตั้งรัฐบาล เมื่อวันที่ 21 ธันวาคม พ.ศ. 2500 และต่อมาเมื่อวันที่ 21 กรกฎาคม พ.ศ. 2501 ได้มีประกาศยุบเลิกพรรคการเมืองอย่างเป็นทางการ เพื่อทำการยุบพรรคสหภูมิมารวมกับ พรรคชาติสังคม

## อ้างอิง


หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2500
หมวดหมู่:พรรคการเมืองไทยที่ยุบพรรคในปี พ.ศ. 2501
อาเรนาปังตานัล

**อาเรนาปังตานัล** () เป็นสนามกีฬาอเนกประสงค์ตั้งอยู่ในเมืองกุยาบา ประเทศบราซิล เริ่มก่อสร้างในปี ค.ศ. 2011 แล้วปรับปรุงในปี ค.ศ. 2014 ซึ่งเป็นสนามกีฬาขนาดใหญ่อันดับที่ 3 ของบราซิล

ในปี ค.ศ. 2014 สนามกีฬาแห่งนี้เป็นสนามหลักสนามหนึ่งของการแข่งขันฟุตบอลโลก ครั้งที่ 20 ที่บราซิลเป็นเจ้าภาพ

## อ้างอิง

หมวดหมู่:สนามฟุตบอลในประเทศบราซิล
หมวดหมู่:สนามกีฬาฟุตบอลโลก 2014
หมวดหมู่:สิ่งก่อสร้างในรัฐมาตูโกรซู
ส้มหูก

**ส้มหูก **หรือส้มโหลก  เป็นพืชในสกุลเดียวกับมะไฟ ผลคล้ายมะไฟ ผลมีรสเปรี้ยวจัด เปลือกหนา รับประทานได้
## อ้างอิง

หมวดหมู่:สกุลมะไฟ
หมวดหมู่:ผลไม้
ดรัม

**ดรัม** ( สัญลักษณ์: **ʒ** อักษรย่อ: **dr**) เป็นหน่วยมวลและปริมาตรของกรีกโบราณ เคยใช้ในหลายประเทศ อาทิ สหราชอาณาจักร, สหภาพโซเวียต แต่ปัจจุบันพบได้เป็นบางครั้งเฉพาะในสหรัฐอเมริกา

## แหล่งข้อมูลอื่น
* Appendix C – General Tables of Units of Measurement in ''Specifications, Tolerances, and Other Technical Requirements for Weighing and Measuring Devices''. NIST Handbook 44 (2012 ed.).
* Image  of Ancient Greek silver drachm with flying Pegasus, Acarnania, Leucas, c. 470–450 BCE

หมวดหมู่:หน่วยปริมาตร
หมวดหมู่:หน่วยมวล
องค์การปลดปล่อยปาเลสไตน์

**องค์การปลดปล่อยปาเลสไตน์** (, ย่อ: PLO; ) เป็นองค์การซึ่งก่อตั้งขึ้นในปี 2507 โดยมีวัตถุประสงค์เพื่อสร้างรัฐปาเลสไตน์เอกราช กว่า 100 รัฐรับรององค์การฯ เป็น "ผู้แทนโดยชอบแต่ผู้เดียวของชาวปาเลสไตน์" ซึ่งองค์การฯ มีความสัมพันธ์ทางทูตด้วย และได้รับสถานภาพผู้สังเกตการณ์ที่สหประชาชาติตั้งแต่ปี 2517 สหประชาชาติและอิสราเอลมองว่าองค์การปลดปล่อยปาเลสไตน์เป็นองค์การก่อการร้ายกระทั่งการประชุมมาดริดในปี 2534 ในปี 2536 องค์การปลดปล่อยปาเลสไตน์รับรองสิทธิดำรงอยู่อย่างสันติ (right to exist in peace) ของอิสราเอล  ยอมรับข้อมติคณะมนตรีความมั่นคงแห่งสหประชาชาติที่ 242 และ338 และปฏิเสธ "ความรุนแรงและการก่อการร้าย" อิสราเอลสนองโดยรับรองอย่างเป็นทางการว่าองค์การปลดปล่อยปาเลสไตน์เป็นผู้แทนชาวปาเลสไตน์

## อ้างอิง


หมวดหมู่:ชาตินิยมปาเลสไตน์
หมวดหมู่:องค์การที่ก่อตั้งในปี พ.ศ. 2507
หมวดหมู่:การก่อการร้ายปาเลสไตน์
หมวดหมู่:ผู้สังเกตการณ์สมัชชาใหญ่แห่งสหประชาชาติ
พระสาสนโสภณ

**พระสาสนโสภณ** หรือ **พระศาสนโศภน** เป็นราชทินนามสมณศักดิ์ ชั้นพระราชาคณะเจ้าคณะรอง ฝ่ายธรรมยุติกนิกาย

## ประวัติ
**พระสาสนโสภณ** เป็นราชทินนามที่พระบาทสมเด็จพระจอมเกล้าเจ้าอยู่หัวพระราชนิพนธ์ถวายพระอาจารย์สาในคราวตั้งเป็นพระราชาคณะเมื่อปี พ.ศ. 2401 ได้พระราชทานพัดแฉกเสมอพระราชาคณะชั้นสามัญ แต่รับนิตยภัตเสมอพระราชาคณะชั้นเทพ ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว จึงโปรดให้เลื่อนเป็นพระราชาคณะเจ้าคณะรองที่พระธรรมวโรดม แต่ยังใช้ราชทินนามว่าพระสาสนโสภณ เมื่อพระสาสนโสภณ (สา) ได้เลื่อนสมณศักดิ์ ก็ไม่ได้ถวายราชทินนามนี้แก่ภิกษุรูปใดอีก จนถึงปี พ.ศ. 2443 จึงโปรดให้เลื่อนพระธรรมไตรโลกาจารย์ (อ่อน อหึสโก) เป็นพระสาสนโสภณรูปที่ 2 และได้พระราชทานสืบต่อมาจนพระสาสนโสภณ (โกศล สิรินฺธโร) มรณภาพ

## ฐานานุกรม
พระสาสนโสภณ มีฐานานุศักดิ์ตั้งฐานานุกรมได้ 8 รูป ดังนี้
* พระครูปลัดอรรถจริยานุกิจ พิพิธธรรมโกศล วิมลสุตาคม อุดมคณานุนายก ตรีปิฎกญาณวิจิตร
* พระครูวินัยธร
* พระครูพิศิษฏ์สรเวท พระครูคู่สวด
* พระครูสังฆวุฒิกร
* พระครูใบฎีกา
* พระครูธรรมธร
* พระครูพิเศษสรวุฒิ พระครูคู่สวด
* พระครูสมุห์

## รายนาม
ผู้ได้รับพระราชทานสมณศักดิ์ที่ "พระสาสนโสภณ" หรือ "พระศาสนโศภน" มีดังนี้

## อ้างอิง

หมวดหมู่:พระสาสนโสภณ
เอ็มเพ 18

**เบิร์กมันน์ เอ็มเพ 18** (**MP18.1**) ผลิตโดย ธีโอดอร์ เบิร์กมันน์ *Abteilung Waffenbau* เป็นปืนกลมือชนิดแรกของโลกที่ใช้ในสงคราม. เข้าประจำการเป็นอาวุธของกองทัพบกเมื่อ ค.ศ. 1918 ระหว่างสงครามโลกครั้งที่ 1 ทั้งนี้เอ็มเพ 18ได้มีการผลิตขึ้นจนถึง ค.ศ. 1920 โดยได้มีการออกแบบให้มีความกระชับ และ ใช้งานสะดวกซึ่งเป็นที่นิยมในช่วงปี ค.ศ. 1920 และ ค.ศ. 1960

อานุภาพการยิงที่รุนแรงของอาวุธชนิดนี้ทำให้ฝ่ายสัมพันธมิตร ได้บัญญัติข้อห้ามทำการผลิตอาวุธและยุทธภัณฑ์ในเยอรมนีตามสนธิสัญญาแวร์ซาย ซึ่งรวมถึงปืนกลมือทุกชนิดของเยอรมนี

## ประเทศผู้ใช้งาน

*: ปืนกลMP-28/IIจำนวนมาก ได้ถูกจัดหาให้Iron Guardโดยซิชเชอร์ไฮทซ์ดีนสท์
*: ถูกใช้เป็นปืนสำหรับเพชฌฆาตผู้ที่ทำหน้าที่ประหารชีวิตของกรมราชทัณฑ์ ตั้งแต่ พ.ศ. 2478 - 2527

## เชิงอรรถ

## อ้างอิง

* Gotz, Hans Dieter, *German Military Rifles and Machine Pistols, 1871–1945*, Schiffer Publishing, Ltd. West Chester, Pennsylvania, 1990. 
* G. de Vries, B.J. Martens: The MP 38, 40, 40/1 and 41 Submachine gun, Propaganda Photos Series, Volume 2, Special Interest Publicaties BV, Arnhem, The Netherlands. First Edition 2001
* Smith, W.H.B, *Small arms of the world: the basic manual of military small arms*, Harrisburg, Pa.: Stackpole Books, 1955. 
* Günter Wollert;  Reiner Lidschun;  Wilfried Kopenhagen, *Illustrierte Enzyklopädie der Schützenwaffen aus aller Welt: Schützenwaffen heute (1945-1985)*, Berlin : Militärverlag der Deutschen Demokratischen Republik, 1988. 
* CLINTON EZELL, EDWARD. *Small arms of the world*, Eleventh Edition, Arms & Armour Press, London, 1977
* Deutsches Waffen Journal
* Visier
* Schweizer Waffen Magazin
* Internationales Waffen Magazin
* Cibles
* AMI
* Gazette des Armes
* Action Guns
* Guns & Ammo
* American Handgunner
* SWAT Magazine
* Diana Armi 
* Armi & Tiro

## แหล่งข้อมูลอื่น
* MP 18.1 Video, Informations and Pictures 
* ปืนกลมือเอ็มเพ 18 ผลิตที่เมืองชิงเต่า ประเทศจีน, ค.ศ. 1927
* Historic Arms
* MP18 
* Small Arms Review: The MP28,II Successor of the MP18,I (.pdf) 
* Luger Artillery and Mauser Parabellum - Trommelmagazine use
* The Pacific War 5: อาวุธประจำกายทหารราบจีน
* ปืนกลมือแบบเบอร์กแมน 

หมวดหมู่:ปืนกลมือ
หมวดหมู่:ลูกกระสุนพาราเบลล์ลัม 9×19มิลลิเมตร
หมวดหมู่:ปืนกลมือเยอรมนี
หมวดหมู่:อาวุธประจำกายทหารราบเยอรมันในสงครามโลกครั้งที่ 1
หมวดหมู่:อาวุธประจำกายทหารราบจีนในสงครามโลกครั้งที่ 2
หมวดหมู่:อาวุธประจำกายทหารราบเยอรมันในสงครามโลกครั้งที่ 2
หมวดหมู่:ปืนกลมือสงครามโลกครั้งที่สอง
Post hoc ergo propter hoc

***Post hoc ergo propter hoc*** (จากภาษาละตินแปลว่า "เกิดหลังจากสิ่งนี้ ดังนั้น จึงเกิดเพราะสิ่งนี้") เป็นเหตุผลวิบัติเชิงตรรกะ (logical fallacy) ที่ชี้เหตุอย่างไม่น่าเชื่อถือ โดยกล่าวว่า
"เนื่องจากเหตุการณ์ ข *ติดตาม* เหตุการณ์ ก ดังนั้น ข จึงเกิดขึ้นเพราะ ก"
มักเรียกสั้นๆ ว่า ***post hoc***
และต่างกับเหตุผลวิบัติแบบ *cum hoc ergo propter hoc* (จากภาษาละตินแปลว่า เกิดขึ้นกับสิ่งนี้ ดังนั้น จึงเกิดขึ้นเพราะสิ่งนี้) 
ซึ่งจัดเป็นเหตุผลวิบัติเพราะ "การมีสหสัมพันธ์กันไม่ได้ชี้ว่าอะไรเป็นเหตุ" และเป็นเหตุการณ์ที่สิ่งสองสิ่งเกิดขึ้นพร้อมๆ กัน หรือว่าลำดับที่เกิดขึ้นไม่มีนัยสำคัญหรือไม่ชัดเจน
post hoc เป็นความผิดพลาดที่เกิดขึ้นได้ง่ายเพราะลำดับการเกิดขึ้นจริงๆ เป็นปัจจัยในการชี้เหตุ
แต่จะเป็นเหตุผลวิบัติก็เพราะสรุปโดยอาศัยลำดับการเกิดขึ้นของเหตุการณ์*เท่านั้น*
โดยไม่ใส่ใจในปัจจัยอื่นๆ ที่อาจปฏิเสธความเป็นเหตุผล

## รูปแบบ
post hoc สามารถกล่าวได้ตามแบบนี้
:* **ก** เกิดแล้ว **ข** ก็เกิด
:* ดังนั้น **ก** จึงเป็นเหตุของ **ข**

แต่ถ้าเหตุการณ์ **ข** เป็นสิ่งที่ไม่น่าพึงใจ ก็อาจกล่าวโดยกลับกันว่า ถ้าหลีกเลี่ยง **ก** ได้ **ข** ก็จะไม่เกิดขึ้น

## ตัวอย่าง
"ผมอดคิดไม่ได้ว่า คุณก่อปัญหานี้
เพราะเราไม่เคยมีปัญหาอะไรๆ กับเตาทำความร้อนจนกระทั่งคุณย้ายเข้ามาอยู่ในอะพาร์ตเมนต์ห้องนี้"
คือผู้จัดการอาคาร ไม่ได้แสดงเหตุผลอื่นนอกจากลำดับเหตุการณ์การย้ายเข้ามาอยู่ของผู้เช่าแล้วกลับสรุปว่า 
การย้ายเข้ามาอยู่ของผู้เช่าเป็นเหตุเกิดของความเสียหายของเตาทำความร้อน

## ในสื่อ
ในตอน "Fortune (ฟอจูน)" ของซีซัน 10 ในละครชุดสมอลล์วิลล์
คุณหมอแฮมิลตัน เมื่อกำลังถูกทรมานโดยอะโมส ฟอจูนเพื่อซักข้อมูล ได้กล่าวถึงเหตุผลวิบัตินี้แล้วอธิบายความหมาย

## ดูเพิ่ม
* ความเอนเอียงเพื่อยืนยัน

## เชิงอรรถและอ้างอิง

หมวดหมู่:เหตุผลวิบัติโดยเหตุ
หมวดหมู่:เหตุผลวิบัติโดยตรรกะ
หมวดหมู่:วลีภาษาละตินเกี่ยวกับตรรกะ
ปารีส-แบร็สต์-ปารีส

thumb|ภาพโปสเตอร์โฆษณาแสดงภาพของ มอริส กาแร็ง ผู้ชนะเลิศในปี 1901
[thumb|ภาพของชาร์ล แตรง ผู้ชนะในปี 1891 จากหน้าปกหนังสือพิมพ์รายวัน Le Petit Journal ผู้จัดการแข่งขันในปีนั้น แทร็องได้รับการสนับสนุนจาก[มิชลิน ให้ใช้ยางจักรยานแบบมียางในเป็นครั้งแรก ชนะคู่แข่งที่ได้รับการสนับสนุนจากดันล็อปที่ทดลองใช้ยางประเภทเดียวกัน และทำเวลาชนะผู้แข่งขันอื่นๆ ที่ใช้ยางตันแบบสมัยก่อน]]
**ปารีส-แบร็สต์-ปารีส** () เป็นกิจกรรมการขี่จักรยานทางไกลระยะทาง 1,200 กิโลเมตรในประเทศฝรั่งเศส เส้นทางจากปารีส ไปยังแบร็สต์ เมืองชายฝั่งตะวันตกของจังหวัดฟีนิสแตร์ แคว้นเบรอตาญ แล้วกลับไปสิ้นสุดที่ปารีส เริ่มจัดตั้งแต่ปี ค.ศ. 1891 จัดเป็นกิจกรรมการขี่จักรยานรายการหนึ่งที่เก่าแก่ที่สุด ที่ยังคงจัดอยู่จนถึงปัจจุบัน

กิจกรรมนี้ในระยะแรกถือเป็นการจัดการแข่งขัน มีการประกาศผลผู้ชนะ จนกระทั่งในปี ค.ศ. 1931 ได้มีการจัดกิจกรรมจักรยานทางไกลของนักกีฬาสมัครเล่น ออแดกซ์ โดยสหภาพออแดกซ์แห่งฝรั่งเศส () และเบรอแว โดยชมรมออแดกซ์แห่งปารีส () ควบคู่กันไป กิจกรรมของสหภาพออแดกซ์แห่งฝรั่งเศส และชมรมออแดกซ์แห่งปารีส จัดทุก 4 ปีต่อเนื่องมาจนถึงปัจจุบัน ส่วนรายการแข่งขันสำหรับนักกีฬาอาชีพได้ยกเลิกไปหลังการแข่งขันครั้งสุดท้ายในปี ค.ศ. 1951

กิจกรรมปารีส-แบร็สต์-ปารีส ในปัจจุบัน กำหนดให้ผู้เข้าร่วมต้องผ่านกิจกรรมร็องดอเนอร์ในภูมิภาคต่าง ๆ ทั่วโลก ทั้งระยะ 200, 300, 400 และ 600 กิโลเมตรภายในหนึ่งปีนั้นมาก่อน นักกีฬาจะต้องขี่จักรยานเป็นระยะทาง 1,200 กิโลเมตร ภายในเวลา 90 ชั่วโมง และย้ายจุดเริ่มต้นและสิ้นสุดไปที่เมืองแซ็ง-ก็องแต็ง-อ็อง-อีฟว์ลีนทางตะวันออกเฉียงใต้ของปารีส

## แหล่งข้อมูลอื่น
* 

หมวดหมู่:การแข่งขันจักรยาน
หมวดหมู่:กีฬาในประเทศฝรั่งเศส
เซลล์ประสาทสองขั้ว

**เซลล์ประสาทสองขั้ว** (, bipolar neuron, bipolar nerve cell, ) เป็นเซลล์ประสาทที่มีส่วนยื่น  (extension)  ออกไปเป็นสองขั้ว
เป็นเซลล์ประสาทรับความรู้สึกมีหน้าที่พิเศษในการส่งข้อมูลจากประสาทสัมผัสต่าง ๆ 
และเพราะเหตุนั้น  จึงเป็นส่วนของวิถีประสาทรับความรู้สึกเกี่ยวกับการได้กลิ่น  การเห็น  การลิ้มรส  การได้ยิน และประสาทเกี่ยวกับการทรงตัว

ตัวอย่างสามัญของเซลล์ประเภทนี้รวมทั้งเซลล์ประสาทสองขั้วในเรตินา, ปมประสาทของเส้นประสาท vestibulocochlear nerve, 
และเซลล์มากมายที่ใช้ในการส่งสัญญาณที่ส่งจากระบบประสาทกลาง (efferent) เพื่อควบคุมกล้ามเนื้อ

## ในเรตินา

พบได้บ่อย ๆ ในเรตินา เซลล์ประสาทสองขั้วเป็นส่วนที่ขาดไม่ได้ในวิถีประสาททั้งแบบตรงและแบบอ้อม
ตำแหน่งเฉพาะของเซลล์ทำให้เซลล์สามารถทำหน้าที่เป็นส่วนของทางสัญญาณ
ทั้งที่เริ่มจากเซลล์รับแสงและทั้งก่อนที่จะไปถึง retinal ganglion cell
เซลล์ประสาทสองขั้วในเรตินามีการส่งสัญญาณที่ไม่เหมือนกับเซลล์อื่น ๆ ในเรตินา
คือ  มีลานรับสัญญาณแบบจุดกลาง-ส่วนรอบ  (center-surround)
และเซลล์หนึ่งจึงอาจจะเป็นแบบ off-center หรือ on-center
เซลล์ off-center จะมีความสัมพันธ์แบบเร้า  (excitatory)  กับไซแนปส์ที่เชื่อมกับเซลล์รับแสงและมีสภาพเป็น hyperpolarization เมื่อมีแสง
ส่วนเซลล์ on-center จะมีไซแนปส์แบบยับยั้ง (inhibitory) และดังนั้นจึงมีสภาพเป็น depolarization เมื่อมีแสง

## ในเส้นประสาท Vestibular Nerve

นอกจากนั้นแล้ว ยังมีเซลล์ประสาทสองขั้วในเส้นประสาท vestibular nerve ที่มีหน้าที่การรับรู้โดยเฉพาะเกี่ยวกับการได้ยิน  การทรงตัว  และการตรวจจับการเคลื่อนไหว
ซึ่งโดยมากเป็นส่วนของ vestibular nerve ภายใน vestibular ganglion
โดยมีแอกซอนส่งไปที่ maculae ของ utricle และของ saccule และส่งไปที่ ampullae ของหลอดกึ่งวงกลม (semicircular canal)

## ในปมประสาทของไขสันหลัง
ยังมีเซลล์ประสาทสองขั้วในปมประสาทของไขสันหลัง  (spinal ganglia)  อีกด้วย  เมื่อเซลล์อยู่ในสภาพเอ็มบริโอ
บางครั้งส่วนยื่น (extension หรือ process) ที่ออกมาจากเซลล์มาจากขั้วตรงกันข้ามกัน  ดังนั้นเซลล์จึงมีรูปร่างคล้ายกระสวย
ส่วนในเซลล์อื่น  ส่วนยื่นทั้งสองออกมาจากเซลล์ที่จุดเดียวกัน
ในบางกรณีที่ดูเหมือนจะมีใยประสาทสองเส้นเชื่อมอยู่กับเซลล์
แต่ใยประสาทเส้นหนึ่งจริง ๆ แล้วมาจากเซลล์ที่อยู่ติดกันและกำลังวิ่งผ่านไปเป็นสาขาเชื่อมกับ ganglion cell
หรือบางทีอาจจะเป็นใยประสาทของเซลล์นั้นเองที่พันรอบส่วนที่ยื่นออกมาเป็นเกลียว

## ดูเพิ่ม
* เซลล์ประสาทหลายขั้ว
* Retinal bipolar cell

## เชิงอรรถและอ้างอิง

## รูปอื่น ๆ
* แผนผังที่ howstuffworks.com 

หมวดหมู่:เซลล์ประสาท
การเจริญเรตินาขึ้นมาทดแทน

[thumb|400px|[เซลล์รับแสง (เซลล์รูปแท่งและเซลล์รูปกรวย) และชั้นประสาทต่าง ๆ ในเรตินา
ด้านหน้าของตาอยู่ทางซ้าย
ดังนั้น  แสงจากด้านซ้ายจึงเดินทางผ่านชั้นประสาทใสหลายชั้นไปถึงเซลล์รับแสงทางด้านขวาสุด
ซึ่งก่อให้เกิดการเปลี่ยนแปลงทางเคมีในเซลล์รับแสงแล้วเกิดการส่งสัญญาณไปทางเส้นประสาท
เดินทางไปยัง retinal bipolar cell และ horizontal cell (ชั้นสีเหลือง) ก่อน
แล้วจึงไปยัง amacrine cell และ retinal ganglion cell (ชั้นสีม่วง)
แล้วจึงดำเนินไปถึงเส้นประสาทตา 
จะมีกระบวนการประมวลผลในชั้นต่าง ๆ เหล่านี้
คือ  ขั้นต้น  เซลล์รับแสงส่งข้อมูลดิบเป็นจุด ๆ 
และต่อจากนั้น  ชั้นต่าง ๆ เหล่านี้ก็จะทำการระบุรูปร่างแบบง่าย ๆ เช่นจุดสว่างตรงกลางล้อมรอบด้วยจุดมืด  หรือขอบเส้น  หรือการเคลื่อนไหว
(ดัดแปลงจากรูปวาดของซานเตียโก รามอน อี กาฆัล) ]]
thumb|400px|right|รูปตัดผ่านเรตินา
**การเจริญเรตินาขึ้นมาทดแทน** () เป็นการคืนสภาพหน้าที่ของเรตินาในสัตว์มีกระดูกสันหลังที่มีปัญหาเกี่ยวกับเรตินา
ในบทความที่ตีพิมพ์ในวารสาร "*Proceedings of the National Academy of Sciences (รายงานการประชุมของบัณฑิตสถานวิทยาศาสตร์แห่งชาติ)*"
กลุ่มนักวิจัยของ Nuffield Laboratory of Ophthalmology (แล็บจักษุวิทยานัฟฟิลด์) นำโดย ดร. รอเบิร์ต แม็คลาเร็นของมหาวิทยาลัยออกซฟอร์ด
คืนการเห็นให้กับหนูตาบอดสนิทโดยฉีดเซลล์รับแสงเข้าไปในตา
เดิมหนูไม่มีเซลล์รับแสงในเรตินา
และไม่สามารถแม้จะบอกว่าอยู่ในที่สว่างหรือที่มืด
นอกจากนั้นแล้ว  ผลที่น่าพอใจใช้วิธีรักษาแบบเดียวกันก็ปรากฏด้วยกับหนูที่ตาบอดกลางคืน (night-blind)
แม้ว่าจะยังมีคำถามเกี่ยวกับคุณภาพของการเห็นที่ได้คืนมา
วิธีการรักษานี้ให้ความหวังกับคนไข้ที่มีปัญหาในการเห็นและคนไข้โรคตาเสื่อมเช่นโรคอาร์พี (retinitis pigmentosa) 

วิธีการรักษาใช้การฉีดเซลล์ตั้งต้นของเซลล์รูปแท่งที่ได้เกิดสภาพเป็น "ชั้น outer nuclear layer ที่มีสรีรภาพที่เฉพาะเจาะจงและสามารถเกิดสภาพ polarization ได้ตามสมควร" (ดูเพิ่มที่เรตินา)
และหลังจากนั้น 2 อาทิตย์เรตินาก็คืนสภาพการเชื่อมต่อและการเห็น  เป็นข้อพิสูจน์ว่า  เป็นไปได้ที่จะสร้างชั้นเรตินาไวแสงทั้งชั้นขึ้นมาใหม่
นอกจากนั้นแล้ว  นักวิจัยที่โรงพยาบาลจักษุมัวร์ฟิลด์ส (Moorfields Eye Hospital) ได้ใช้เซลล์ต้นกำเนิด (stem cell) ที่อยู่ในระยะเอ็มบริโอเพื่อทดแทนชั้น pigmented layer ของเรตินาในคนไข้โรค Stargardt's disease 

อีกอย่างหนึ่ง   ยังมีนักวิจัยที่คืนการเห็นให้กับคนไข้ตาบอดด้วยเรตินาเทียมซึ่งทำงานโดยกระบวนการเดียวกันคือทดแทนการทำงานของเซลล์รับแสงในเรตินา
ในเดือนกุมภาพันธ์ ค.ศ. 2013 องค์การอาหารและยาประเทศสหรัฐอเมริกาได้อนุมัติการวางตลาดเรตินาเทียมคือ Argus II Retinal Prosthesis System ซึ่งเป็นระบบแรกที่ได้รับการอนุมัติเพื่อรักษาโรคจอตาเสื่อม
ซึ่งสามารถช่วยผู้ใหญ่โรคอาร์พีที่ได้สูญเสียการรับรู้รูปร่างสัณฐานและการเคลื่อนไหว  เพื่อให้สามารถช่วยเหลือตนเองได้ดียิ่งขึ้นในชีวิตประจำวัน

## แหล่งข้อมูลอื่น
*Nuffield Laboratory of Ophthalmology

## เชิงอรรถและอ้างอิง

หมวดหมู่:ตาบอด
หมวดหมู่:การมองเห็น
แถบมัค

thumb|196px|right|ความเปรียบต่างที่ปรากฏมากเกินความจริงที่เส้นขอบของเขตที่มีสีเทาต่างกันเพียงเล็กน้อย  เกิดขึ้นเมื่อแถบมาติดกัน (แถบมัค)

**แถบมัค**  () เป็นภาพลวงตาที่ตั้งชื่อตามนักฟิสิกส์แอนสท์ มัค ที่ปรากฏเป็นความเปรียบต่างที่มากเกินความจริงที่ขอบระหว่างเขตที่มีสีเทาต่างกันเพียงเล็กน้อย และปรากฏทันทีที่มาติดกัน  เกิดขึ้นเพราะกระบวนการตรวจจับเส้นขอบของระบบสายตามนุษย์

## คำอธิบาย
ปรากฏการณ์แถบมัคเกิดขึ้นเพราะกระบวนการฟิลเตอร์ที่เน้นเส้นขอบ  มีผลคล้ายกับเทคนิคทำภาพให้ชัดแบบ Unsharp masking (ดูรูป)
ที่ทำโดยระบบการมองเห็นของมนุษย์ต่อข้อมูลความส่องสว่างของภาพที่รับมาโดยเรตินา
กระบวนการฟิลเตอร์นี้ทำอยู่ในเรตินาเอง  ที่เป็นผลจากกระบวนการ lateral inhibition ของเซลล์ประสาทในเรตินา
ปรากฏการณ์นี้ไม่ได้อาศัยทิศทางของเส้นขอบ

ไฟล์:Mach band.svg|ภาพลวงตาแถบมัคทำให้ **1)** เขตที่มืดกว่าปรากฏมืดยิ่งขึ้นไปผิดความจริงตาม "แถบ" ขอบที่ติดกับเขตที่มีสีอ่อนกว่าเล็กน้อย และ **2)** เขตที่สว่างกว่าปรากฏสว่างยิ่งขึ้นผิดความจริงตามแถบเดียวกัน
ไฟล์:Mach band90.svg|ภาพลวงตานี้ไม่ขึ้นอยู่กับทิศทาง
ไฟล์:Usm-unsharp-mask.png|ส่วนล่างของภาพนี้ใช้เทคนี้การปรับภาพให้ชัดแบบ **Unsharp masking** (แปลว่า  การบังภาพโดยภาพที่ไม่ชัด) เป็นเทคนิคการทำภาพให้ชัดที่บางครั้งมีอยู่ในโปรแกรมแปลงภาพดิจิตัล  ที่ชื่อว่า "unsharp" ก็เพราะว่าเทคนิคนี้ใช้ภาพที่ไม่ชัด  (คือ unsharp)  เป็นภาพพอซิทิฟเพื่อเป็นตัวบังภาพเนกาทิฟของรูปเดิม มีผลเป็นภาพที่ชัดกว่าภาพเดิม  ถึงอย่างนั้น  แม้ว่าจะชัดกว่า  ภาพที่เป็นผลอาจจะไม่ตรงกับความจริง
ไฟล์:Rt_sided_pneumoD.jpg|pneumothorax ขนาดใหญ่ที่เกิดขึ้นเองที่ปอดข้างขวา (ในรูปด้านซ้าย)  ส่วนลูกศรแสดงปอดที่ยุบตัวลง  ให้สังเกตว่าเยื่อหุ้มปอดที่แสดงในภาพเอ็กซเรย์มีสีขาว


## ในรังสีวิทยา
มีความสำคัญที่จะคำนึงถึงปรากฏการณ์นี้ของระบบการเห็นเมื่อตรวจภาพเอ็กซ์เรย์ฟัน  (dental radiography)  ว่ามีฟันผุหรือไม่
เพราะว่า  เป็นการใช้ภาพสเกลสีเทา (grayscale) ของฟันและกระดูกเพื่อเช็คความผิดปกติ
การวินิจฉัยบวกที่ผิด (false-positive) ว่ามีฟันผุ  เกิดขึ้นได้ง่ายถ้าแพทย์ไม่ใส่ใจว่าอาจเกิดมีภาพลวงตาเช่นนี้ได้
อีกอย่างหนึ่ง  แถบมัคยังสามารถปรากฏที่ส่วนเชื่อมระหว่างอุปกรณ์หรือตัวซ่อมแซมโลหะกับตัวเคลือบฟัน (enamel) หรือเนื้อฟัน (dentine) 
นอกจากนั้นแล้ว  แถบมัคอาจทำให้วินิจฉัยผิดว่ามีรอยรากฟันแตกเป็นแนวนอนเพราะความเปรียบต่างที่ต่างกันระหว่างฟันและกระดูก 
นอกจากฟันแล้ว  แถบมัคอาจนำไปสู่การวินิจฉัยผิดว่ามีภาวะโพรงเยื่อหุ้มปอดมีอากาศ (pneumothorax)  โดยแสดงเส้นสีเข้มที่ส่วนรอบ ๆ ปอด (ดูรูป - เปรียบเทียบกับภาวะโพรงเยื่อหุ้มปอดมีอากาศจริง ๆ ที่จะมีเส้นสีขาวของเยื่อหุ้มปอด )

## ดูเพิ่ม
*ภาพลวงตา
*การแปลสิ่งเร้าผิด
*มายา

## เชิงอรรถและอ้างอิง

## ดูเพิ่ม
*
*Eagleman, DM (2001) "Visual Illusions and Neurobiology." *Nature Reviews Neuroscience*. 2 (12) : 920-6.

## แหล่งข้อมูลอื่น
*Demonstration of the Mach band 
*Laboratory of Dale Purves, MD

หมวดหมู่:ภาพลวงตา
นิวโรเล็กซ์

**นิวโรเล็กซ์**  () เป็นพจนานุกรมพลวัตของข้อคิดต่าง ๆ ทางประสาทวิทยาศาสตร์ 
อยู่ในรูปแบบของ semantic wiki (วิกิแบบกำหนดความหมาย) โดยใช้ระบบของ Semantic MediaWiki
เป็นโปรเจ็กต์สนับสนุนโดย Neuroscience Information Framework (ตัวย่อ NIF แปลว่า  โครงข่ายข้อมูลประสาทวิทยาศาสตร์)

## จุดมุ่งหมาย
จุดมุ่งหมายของนิวโรเล็กซ์ก็คือเพื่อช่วยนักประสาทวิทยาศาสตร์ในการตีพิมพ์ข้อมูลงานวิจัยของตน (http://neurolex.org/wiki/Category:Dataobject)
เพื่อให้ระบบสารสนเทศเช่น NIF สามารถสืบหาข้อมูลได้ง่ายยิ่งขึ้น
และสร้างแบบแผนเพื่อรวบรวมข้อมูลที่กระจัดกระจายไปในระบบต่าง ๆ
ในประสาทวิทยาศาสตร์  ปัญหาสำคัญอย่างหนึ่งในการรวบรวบข้อมูล
ก็คือการใช้ศัพท์ (terminology) ที่ไม่เหมือนกันในฐานข้อมูลและแหล่งข้อมูลอื่น ๆ (http://neurolex.org/wiki/Category:Structured_knowledge_resource) เช่นในสิ่งตีพิมพ์ต่าง ๆ (http://neurolex.org/wiki/Category:Literature corpus)
ดังนั้น  ถ้าฐานข้อมูลต่าง ๆ ใช้ศัพท์เดียวกันแต่มีความหมายต่าง ๆ กัน  ก็จะไม่สามารถหาคำตอบสำหรับปัญหาเดียวกัน
ยกตัวอย่างเช่น  ถ้าฐานข้อมูล 3 ฐานมีข้อมูลเกี่ยวกับยีนที่มีการแสดงออกในเปลือกสมอง (http://neurolex.org/wiki/Category:Cerebral cortex)
แต่กลับใช้คำว่าเปลือกสมอง  (cerebral cortex)  โดยมีความหมายที่ไม่เหมือนกัน  เราก็จะไม่สามารถเปรียบเทียบข้อมูลจาก 3 ฐานข้อมูลนั้นได้อย่างง่าย ๆ 

## แหล่งข้อมูลอื่น
*เว็บไซต์ของนิวโรเล็กซ์
*เว็บไซต์ของ Neuroscience Information Framework 
*เว็บไซต์ Neuroscience Information Framework ของ NIH 
*ข้อมูลทางชีวสารสนเทศศาสตร์ของนิวโรเล็กซ์

หมวดหมู่:เว็บไซต์ชุมชน
หมวดหมู่:เว็บไซต์มีเดียวิกิ
หมวดหมู่:ประสาทวิทยาศาสตร์
หมวดหมู่:ภววิทยา (วิทยาการสารสนเทศ)
หมวดหมู่:ชีวสารสนเทศศาสตร์
หมวดหมู่:ศัพท์กายวิภาคศาสตร์
เซอราแซลมัส

**เซอราแซลมัส** เป็นสกุลหนึ่งของปลาน้ำจืดจำพวกปลาปิรันยา ใช้ชื่อสกุลว่า *Serrasalmus* ในวงศ์ปลาปิรันยา (Serrasalmidae)

ปลาปิรันยาในสกุลนี้จัดเป็นต้นแบบของปลาปิรันยาทั้งหมด และเหมือนกับปลาปิรันยาทุกชนิดคือ อาศัยอยู่ในแหล่งน้ำจืดของทวีปอเมริกาใต้ หากินเป็นฝูง มีซี่ฟันที่แหลมคมและมีรูปร่างเหมือนสี่เหลี่ยมขนมเปียกปูนหรือรูปไข่ 

แบ่งออกได้เป็น 24 ชนิด จัดเป็นสกุลที่มีจำนวนสมาชิกมากที่สุดในวงศ์นี้

## การจำแนก
**[[Serrasalmus altispinis]]* Merckx, Jégu & Mendes dos Santos, 2000	 
**[[Serrasalmus altuvei]]* Ramírez, 1965		 
**[[Serrasalmus brandtii]]* Lütken, 1875	 	
**[[Serrasalmus compressus]]* Jégu, Leao & dos Santos, 1991	 	
**[[Serrasalmus eigenmanni]]* Norman, 1929	 	
**[[Serrasalmus elongatus]]* Kner, 1858	 	
**[[Serrasalmus geryi]]* Jégu & dos Santos, 1988	 	
**[[Serrasalmus gibbus]]* Castelnau, 1855		 
**[[Serrasalmus gouldingi]]* Fink & Machado-Allison, 1992		 
**[[Serrasalmus hastatus]]* Fink & Machado-Allison, 2001		 
**[[Serrasalmus hollandi]]* Eigenmann, 1915		 
**[[Serrasalmus humeralis]]*  Valenciennes, 1850		 
**[[Serrasalmus irritans]]* Peters, 1877	 	
**[[Serrasalmus maculatus]]* Kner, 1858		 
**[[Serrasalmus manueli]]* (Fernández-Yépez & Ramírez, 1967)		 
**[[Serrasalmus marginatus]]* Valenciennes, 1836	 	
**[[Serrasalmus medinai]]* Ramírez, 1965		 
**[[Serrasalmus nalseni]]* Fernández-Yépez, 1969		 
**[[Serrasalmus neveriensis]]* Machado-Allison, Fink, López Rojas & Rodenas, 1993	 	
**[[Serrasalmus nigricans]]* Spix & Agassiz, 1829		 
**[[Serrasalmus rhombeus]]* (Linnaeus, 1766)	 – ปลาปิรันยาดำ (เป็นชนิดที่มีขนาดใหญ่ที่สุดในสกุลนี้รวมถึงเป็นปลาปิรันยาที่มีขนาดใหญ่ที่สุดอีกด้วย)	 
**[[Serrasalmus sanchezi]]* Géry, 1964		 
**[[Serrasalmus serrulatus]]* (Valenciennes, 1850)		
**[[Serrasalmus spilopleura]]* Kner, 1858 

## อ้างอิง

## แหล่งข้อมูลอื่น
การเลือกตั้งประธานาธิบดีสหรัฐ พ.ศ. 2527

**การเลือกตั้งประธานาธิบดีสหรัฐอเมริกา ค.ศ. 1984** เป็นการเลือกตั้งประธานาธิบดีทุก 4 ปีครั้งที่ 50 และมีขึ้นในวันอังคารที่ 6 พฤศจิกายน ค.ศ. 1984 มีผู้สมัครเลือกตั้งที่สำคัญ 2 คนได้แก่ ผู้แทนจากพรรคริพับลิกัน คือ ประธานาธิบดีสหรัฐอเมริกา โรนัลด์ เรแกน กับ รองประธานาธิบดีสหรัฐอเมริกาจอร์จ เอช. ดับเบิลยู. บุช และ ผู้แทนจากพรรคเดโมแครต คือ อดีตรองประธานาธิบดีสหรัฐอเมริกา วอลเตอร์ มอนเดล กับ Geraldine Ferraro  การเลือกตั้งครั้งนี้ประธานาธิบดีสหรัฐอเมริกา โรนัลด์ เรแกน ได้รับ electoral votes มากที่สุดที่ผู้แทนพรรคได้รับในการเลือกตั้งประธานาธิบดี และเป็นครั้งที่ 2 ที่ผู้สมัครชิงตำแหน่งประธานาธิบดีชนะการเลือกตั้งใน 49 รัฐ จาก 50 รัฐ นับตั้งแต่ ริชาร์ด นิกสัน จากพรรคริพับลิกัน ทำได้ในการเลือกตั้งปี ค.ศ. 1972

## รายการอ้างอิง

หมวดหมู่:การเลือกตั้งประธานาธิบดีสหรัฐ
หมวดหมู่:การเลือกตั้งใน พ.ศ. 2527
หมวดหมู่:โรนัลด์ เรแกน
หมวดหมู่:จอร์จ เอช. ดับเบิลยู. บุช
การเลือกตั้งประธานาธิบดีสหรัฐ พ.ศ. 2523

**การเลือกตั้งประธานาธิบดีสหรัฐอเมริกา ค.ศ. 1980** เป็นการเลือกตั้งประธานาธิบดีทุก 4 ปีครั้งที่ 49 และมีขึ้นในวันอังคารที่ 4 พฤศจิกายน ค.ศ. 1980 มีผู้สมัครเลือกตั้งที่สำคัญ 2 คนได้แก่ ผู้แทนจากพรรคเดโมแครต คือ ประธานาธิบดีสหรัฐอเมริกา จิมมี คาร์เตอร์ กับ รองประธานาธิบดีสหรัฐอเมริกา วอลเตอร์ มอนเดล  และ ผู้แทนจากพรรคริพับลิกัน คือ อดีตผู้ว่าการรัฐแคลิฟอร์เนีย โรนัลด์ เรแกน กับ อดีตผู้อำนวยการสำนักข่าวกรองกลางและอดีตสมาชิกสภาผู้แทนราษฎร จอร์จ เอช. ดับเบิลยู. บุช 

## รายการอ้างอิง

หมวดหมู่:การเลือกตั้งประธานาธิบดีสหรัฐ
หมวดหมู่:การเลือกตั้งใน พ.ศ. 2523
หมวดหมู่:โรนัลด์ เรแกน
หมวดหมู่:จอร์จ เอช. ดับเบิลยู. บุช
หมื่นปี

ในภาษาเอเชียตะวันออกหลายภาษา คำว่า **"หมื่นปี"** ใช้อวยพรให้อายุยืน มีที่มาจากคำถวายพระพรจักรพรรดิจีนว่า **"ทรงพระเจริญหมื่นปี หมื่นปี หมื่น ๆ ปี"** (; "May His Majesty live for ten thousand years, ten thousand years, ten thousand of ten thousand years") 

## การออกเสียง
* ภาษาจีนกลาง: วั่นซุ่ย ()
* ภาษาญี่ปุ่น: บันไซ ()
* ภาษาเกาหลี: มันเซ ()
* ภาษาเวียดนาม: ฟันตเว ()

## ประเทศจีน
คำว่า "หมื่นปี" (萬歲; ten thousand years) นั้นเดิมใช้อวยพรให้บุคคลมีอายุยืนนาน ครั้นสมัยราชวงศ์ถัง ถ้อยคำดังกล่าวสงวนไว้สำหรับพระเจ้าแผ่นดิน พระเจ้าแผ่นดินจึงได้ชื่อว่า "พระหมื่นปี" (; Lord of Ten Thousand Years) ถึงยุคห้าราชวงศ์สิบอาณาจักร ได้ใช้สำหรับข้าราชการชั้นผู้ใหญ่อยู่ช่วงสั้น ๆ ช่วงหนึ่ง เพราะต่อมาถือกันว่า ถ้าใช้แก่ผู้อื่นนอกจากพระเจ้าแผ่นดินเป็นความผิดอุกฉกรรจ์

อนึ่ง ตามธรรมเนียมแล้ว ฮองเฮาและฮองไทเฮาจะได้รับถวายพระพรว่า "พันปี" (千歲; thousand years) แต่ปรากฏว่าพระนางซูสีไทเฮา (慈禧太后) ได้ใช้คำถวายพระพรว่า "หมื่นปี" และภาพถ่ายพระนางหลายภาพมีป้ายว่า "ฮองไทเฮาผู้เป็นอริยมารดาพระองค์ปัจจุบันแห่งชิงอันยิ่งใหญ่ ทรงพระเจริญหมื่นปี หมื่นปี หมื่น ๆ ปี" (大清國當今聖母皇太后萬歲萬歲萬萬歲; "The Incumbent Holy Mother, the Empress Dowager of the Great Qing, [will live and reign for] ten thousand years, ten thousand years, ten thousand of ten thousand years") นอกจากนี้ ในคราวที่พระเจ้าแผ่นดินไร้ความสามารถ ขันทีผู้ทรงอำนาจหลายคน เช่น เว่ย์ จงเสียน (魏忠賢) และหลิว จิ่น (劉瑾) ได้กำหนดให้อวยพรพวกตนว่า "เก้าพันปี" (九千歲, 9000 years) เพื่อแสดงว่าตนเองมีสถานะสูงส่งกว่าผู้อื่นทั้งปวง แต่ก็ยังอยู่ใต้พระยุคลบาท

## อ้างอิง

หมวดหมู่:หน่วยเวลา
หมวดหมู่:คำและวลีภาษาจีน
หมวดหมู่:ราชวงศ์จีน
หมวดหมู่:คำและวลีภาษาเกาหลี
ฮองไทเฮา

**หฺวังไท่โฮ่ว** ตามสำเนียงกลาง หรือ **ฮองไทเฮา** ตามสำเนียงฮกเกี้ยน () นิยมเรียกโดยย่อว่า **ไท่โฮ่ว** หรือ **ไทเฮา** เป็นพระอิสริยยศของสมเด็จพระราชชนนีพันปีหลวงของจักรพรรดิจีน จักรพรรดิญี่ปุ่น จักรพรรดิเกาหลี และจักรพรรดิเวียดนาม หรือพระราชวงศ์ฝ่ายในพระองค์อื่นซึ่งมีพระชนมายุรุ่นเดียวกับฮองไทเฮา ไทเฮาหลายคนได้สำเร็จราชการแทนพระเจ้าแผ่นดินผู้เยาว์ และบรรดาไทเฮาผู้สำเร็จราชการหลายคนยังคงครองอำนาจต่อไปแม้พระเจ้าแผ่นดินเจริญวัยพอที่จะว่าการเองได้แล้ว ประวัติศาสตร์แบบดั้งเดิมมองว่า เรื่องเช่นนี้นำมาซึ่งความโกลาหลในการแผ่นดิน

## แหล่งข้อมูลอื่น

หมวดหมู่:สมเด็จพระราชชนนีพันปีหลวง
หมวดหมู่:ราชวงศ์จีน
หมวดหมู่:จักรพรรดินี
เจ้าคณะใหญ่หนกลาง

**เจ้าคณะใหญ่หนกลาง** คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์หนกลาง ปัจจุบัน คือ สมเด็จพระมหารัชมงคลมุนี (ธงชัย ธมฺมธโช) ผู้ช่วยเจ้าอาวาสวัดไตรมิตรวิทยาราม ประธานมูลนิธิร่มฉัตร เป็นผู้ดำรงตำแหน่ง 

ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม

มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนกลางปฏิบัติหน้าที่ในเขตปกครองคณะสงฆ์ ภาค 1 ภาค 2 ภาค 3 ภาค 13 ภาค 14 และภาค 15

## ทำเนียบเจ้าคณะใหญ่หนกลาง

## อ้างอิง
การกำจัดกากนิวเคลียร์แบบรูเจาะลึก

**การกำจัดกากนิวเคลียร์แบบรูเจาะลึก** () เป็นแนวคิดของการกำจัดกากกัมมันตรังสีระดับสูงจากเครื่องปฏิกรณ์นิวเคลียร์ในรูที่เจาะลึกมากยิ่งกว่าพื้นที่เก็บกากนิวเคลียร์ลึกใต้ดิน. การกำจัดแบบนี้จะหาพื้นที่เพื่อวางของเสียที่ลึกมากสุดถึงห้ากิโลเมตรใต้พื้นผิวของโลกและอาศัยหลักเบื้องต้นในความหนาของสิ่งกีดขวางทางธรณีวิทยาธรรมชาติเพื่อแยกของเสียออกจากชีวมณฑลได้อย่างปลอดภัยเป็นระยะเวลานานมากเพื่อที่ว่ามันไม่ควรก่อให้เกิดภัยคุกคามต่อมนุษย์และสิ่งแวดล้อม. แนวคิดนี้ได้รับการพัฒนาขึ้นในปี 1970s แต่เมื่อเร็วๆนี้ ข้อเสนออันหนึ่งสำหรับรูเจาะเพื่อการทดลองครั้งแรกได้รับการเสนอโดยสมาคมที่นำโดยห้องปฏิบัติการแห่งชาติซานเดีย.

## ภาพประกอบ
ในแผนภาพ solution domain ได้ถูกนำมาใช้เพื่อวัตถุประสงค์ในการสร้างแบบจำลองคอมพิวเตอร์ของการไหลของความร้อนรอบรูเจาะ



 
## รายละเอียด
แนวคิดคือการเจาะรูลึกประมาณ 5 กิโลเมตรลงไปในเปลือกโลก. ของเสียระดับสูง, เช่นเชื้อเพลิงนิวเคลียร์ใช้แล้ว, ที่ถูกปิดผนึกไว้ก่อนแล้วในภาชนะเหล็กที่แข็งแกร่งจะถูกหย่อนลงในไปรูเจาะ, เติมจากด้านล่างขึ้นมาหนึ่งหรือสองกิโลเมตรของรู. เทคโนโลยีในปัจจุบันจำกัดเส้นผ่าศูนย์กลางของรูเจาะอยู่ที่น้อยกว่า 50 เซนติเมตร. นี่หมายความว่าขยะบางส่วนที่ปัจจุบันถูกเก็บอยู่ในภาชนะบรรจุขนาดใหญ่จะต้องมีการบรรจุใหม่ในภาชนะบรรจุที่มีขนาดเล็กลง. จากนั้น ส่วนที่เหลือของรูเจาะจะถูกปิดผนึกด้วยวัสดุที่เหมาะสม, รวมทั้งอาจจะเป็นดินเหนียว, ซีเมนต์, หินคลุก, และยางมะตอย, เพื่อให้แน่ใจว่าสิ่งกีดขวางที่มีความซึมผ่านต่ำ()จะอยู่ระหว่างของเสียและพื้นผิวดิน. ในบางแนวคิด, ของเสียอาจจะถูกห่อหุ้มด้วยซีเมนต์อัดหรือบัฟเฟอร์ด้วยสารเบนโทไนท์แรงอัดสูงที่ข่วยให้การเก็บกับได้แน่นหนายิ่งขึ้นและเพื่อแบ่งเบาผลกระทบของการเคลื่อนไหวของชั้นหินโดยรอบ. สถานการณ์ของอุณหภูมิที่สูงที่ออกมาจากของเสียร้อนที่มาใหม่ๆในภาชนะบรรจุ, มันปล่อยความร้อนมากพอที่จะสร้างโซนละลายรอบรูเจาะ. ในขณะที่ของเสียนั้นสลายตัวและเย็นลง, โซนละลายเริ่มแข็งตัวใหม่, กลายเป็นโลงหินแกรนิตก้อนแข็งรอบภาชนะบรรจุ, ฝังของเสียนั้นไปตลอดกาล. ภายใต้ทั้งสองสถานการณ์, สภาวะที่ลดลงทางเคมีที่อยู่ติดกับรูเจาะจะช่วยลดการขนส่งของสารกัมมันตรังสีส่วนใหญ่. 

แนวคิดรูเจาะลึกสามารถนำไปใช้กับปริมาณของเสียใดๆ. สำหรับประเทศที่มีโรงไฟฟ้านิวเคลียร์โรงเดียว, สินค้าคงคลังทั้งหมดของกากนิวเคลียร์ระดับสูงอาจจะถูกกำจัดได้ในรูเจาะเพียงรูเดียว. การประมาณการในปัจจุบันชี้ให้เห็นว่าเชื้อเพลิงใช้แล้วที่เกิดจากโรงไฟฟ้านิวเคลียร์ขนาดใหญ่เพียงโรงเดียวที่ได้ดำเนินงานมาแล้วหลายทศวรรษที่ผ่านมาสามารถได้รับการกำจัดในรูเจาะน้อยกว่าสิบรู. คาดว่าต้องการเพียง 800 รูเจาะเท่านั้นก็จะเพียงพอที่จะเก็บกากนิวเคลียร์ของสหรัฐอเมริกาทั้งหมดที่มีอยู่ในสต็อก. โครงการกำจัดด้วยรูเจาะหลุมจะสามารถถูกยกเลิกในเวลาใดก็ได้กับการสูญเสียการลงทุนเล็กๆ น้อยๆ เพราะแต่ละหลุมเจาะมีความเป็นอิสระต่อกัน. ธรรมชาติของการกำจัดด้วยรูเจาะที่เป็นโมดูลจะยอมให้สามารถทำได้ในระดับภูมิภาค,หรือในสถานที่เดียวการกำจัดของเสียนิวเคลียร์. สิ่งที่น่าสนใจอื่นสำหรับตัวเลือกของรูเจาะลึกก็คือว่ารูเหล่านั้นอาจถูกเจาะและของเสียอาจถูกจัดวางโดยการปรับเปลี่ยนเทคโนโลยีการขุดเจาะน้ำมันและก๊าซธรรมชาติที่มีอยู่แล้ว. 

สุดท้าย, ผลกระทบต่อสิ่งแวดล้อมมีขนาดเล็ก. สิ่งอำนวยความสะดวกในการจัดการของเสียที่หลุมผลิต, รวมกับการรักษาความปลอดภัยเขตกันชนชั่วคราว, จะต้องมีประมาณหนึ่งตารางกิโลเมตร. เมื่อรูเจาะเต็มและถูกปิดผนึก, ที่ดินสามารถถูกทำให้กลับไปยังสภาพเดิม.

## อ้างอิง
วัดศิวาราม

**วัดศิวาราม** ตั้งอยู่เลขที่ 41 บ้านคลองอ้ายซิ่ว หมู่ที่ 5 ตำบลลำตาเสา อำเภอวังน้อย จังหวัดพระนครศรีอยุธยา สังกัดคณะสงฆ์มหานิกาย มีฐานะเป็น วัดราษฎร์ พื้นที่ตั้งวัดมีเนื้อที่ทั้งหมด 13 ไร่ 1 งาน 20 ตารางวา

## ประวัติ
**วัดศิวาราม** สร้างเมื่อ พ.ศ. 2427 ในรัชสมัยรัชกาลที่ 5 โดยมี นายเหมือน องอาจ บริจาคที่ดินให้เป็นที่สร้างวัด เดิมเรียกว่า “วัดคลองอ้ายซิ่ว” บางคนก็เขียน “วัดคลองอ้ายสิ้ว” ต่อมา ได้เปลี่ยนชื่อเป็น “**วัดศิวาราม**” เมื่อ พ.ศ. 2483 ได้รับพระราชทานวิสุงคามสีมา.

### เสนาสนะ
* **1.1 อุโบสถสร้างเมื่อ พ.ศ. 2508 ขนาดกว้าง - เมตร ยาว - เมตร ได้รับพระราชทานวิสุงคามสีมา เมื่อ พ.ศ. - เขตวิสุงคามสีมากว้าง - เมตร ยาว -  เมตร **
* **1.2 ศาลาการเปรียญ 1 หลัง **
* **1.3 ศาลาเอนกประสงค์ 1 หลัง **
* **1.4 หอสวดมนต์ 1 หลัง **
* **นอกจากนี้ ยังมี หอระฆัง ศาลาบำเพ็ญกุศล ฌาปนสถาน โรงเก็บพัสดุ โรงครัว และซุ้มประตูวัด **

### ศาสนวัตถุ
* **1.1 พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว **

## การบริหารและการปกครอง
### ลำดับเจ้าอาวาส
* **1. พระอาจารย์อินทร์ **

* **2. พระอาจารย์ประสาน **

* **3. พระอาจารย์พยอม **

* **4. พระครูจันทรสิทธิคุณ (อดีตเจ้าคณะตำบลลำตาเสา **

* **5. พระมหาเต็ม คุณวีโร นักธรรมเอก ป.ธ. 3 **

* **6. พระมหาชาญชัย ฐิตวีริโย พ.ศ.  – ปัจจุบัน**

### ลำดับเจ้าอาวาส

## อ้างอิง

ศิวาราม
ธงประธานาธิบดีสาธารณรัฐฝรั่งเศส

รายการต่อไปนี้เป็นรายการเกี่ยวกับ**[[ธง]]**ต่างๆที่มีการใช้หรือเคยใช้โดย**[[ประธานาธิบดีฝรั่งเศส]]**

## ดูเพิ่ม
* ธงในประเทศฝรั่งเศส
* ตราแผ่นดินของฝรั่งเศส
* ประธานาธิบดีฝรั่งเศส
* ลามาร์แซแยซ

## อ้างอิง

## แหล่งข้อมูลอื่น

หมวดหมู่:Marine nationale (France)
หมวดหมู่:Signalisation maritime
*
หมวดหมู่:สัญลักษณ์ของประเทศฝรั่งเศส
หมวดหมู่:ประธานาธิบดีฝรั่งเศส
หมวดหมู่:รายชื่อบุคคล
หมวดหมู่:การเมืองฝรั่งเศส
หวง จงเจ๋อ

บอสโก หว่อง หรือ หวง จงเจ๋อ  (; ชื่อภาษาอังกฤษ: Bosco Wong, Huang Zongze, Wong Zung Zaak) โด่งดังมาจากเรื่อง ศึกชิงมรดก ราชาเป๋าฮื้อ และ ยอดกระบี่เงาปีศาจ เกิดเมื่อวันที่ 13 ธันวาคม พ.ศ. 2523 ที่ฮ่องกง 

## ผลงานด้านการแสดง

### ภาพยนตร์

### ละครโทรทัศน์จีน

#### ละครโทรทัศน์ฮ่องกง

#### พิธีกรรายการโทรทัศน์
2016 - Summer Sweetie 夏日甜心

2011 - Water of Life 水之源 (Won: 2011 TVB Anniversary Awards Best Informative Programme)  
2009 - Wine Confidential 尋味葡萄 
2000~2002 - 非常音乐空间 
2001~2002 - 欢乐今宵 
2000~2001 - 和你玩得喜 
2001 - 世纪狂欢飞跃  
2000 - 中国奥运金牌选手龙的光辉大汇演   
2000 - 英皇超新星大赛 
2000 - TVB.com 直check电视城 
2000 - 永安旅游话系知点解海南岛咁好玩

### มิวสิกวิดีโอ

## รางวัลที่ได้รับ
* 2007 Astro Award: My Favourite Character Award, for Under the Canopy of Love
* 2005 Children's Song Awards: Top Ten Children’s Songs, “Legend of Na Ja”
* 2005 TVB Anniversary: My Most Favorite Improved Actor Award, Ling Mau Chun in War of In-Laws
* 2006 Metro ShowBiz TV Awards: Most Popular Male Actor
* 2006 Next Magazine TV Awards: Top Ten TV Artistes - 3rd Place
* 2006 TVB Popularity Awards: Top Ten Most Popular TV Character, Ling Mau Chun in War of In-Laws
* 2006 TVB Popularity Awards: Most Popular On-Screen Couple - Bosco Wong and Myolie Wu
* 2006 TVB Popularity Awards: Predige Best Skin Award

## อ้างอิง

## แหล่งข้อมูลอื่น
* ประวัติของหวงจงเจ๋อ
*Bosco Wong at Sina Micro-blog
*Bosco Wong at Instagram
*Bosco Wong  at TVB
*Bosco Wong Official Website 

หมวดหมู่:นักร้องฮ่องกง
หมวดหมู่:นักแสดงฮ่องกง